Qoraqalpoq yoshlari uchun maxsus sovg‘a, yig‘lab terma kuylagan g‘olib baxshilar, “Bo‘zatov fest” madhiyasi fonidagi mushakbozlik shousi. “Yoshlar ovozi–2022” tanlovining yopilish marosimidan fotoreportaj

15-may kuni Qoraqalpog‘istonning Bo‘zatov tumanida “Yoshlar ovozi–2022” tanlovining final bosqichi hamda taqdirlash marosimi bo‘lib o‘tdi. To‘rt yo‘nalish bo‘yicha uch xil yosh toifasida bellashgan 140 dan ortiq yosh iste’dodlar orasidan saralab olingan 36 nafar ilg‘or yoshlar 50 (1-o‘rin), 30 (2-o‘rin) hamda 20 mln (3-o‘rin) so‘m pul mukofoti bilan taqdirlandi. Respublika bosqichiga yo‘l olgan va finalga chiqa olmagan boshqa ishtirokchilar ham o‘z o‘rnida rag‘batlantirilib, har biriga 10 mln so‘mdan pul mukofoti topshirildi. “Daryo” festivalning tantanali yopilish marosimidan fotoreportaj tayyorladi.

 Bo‘zatov stadionida marosimni tomosha qilishga kelgan shaharcha aholisi.

 Festival tomoshasiga kelgan o‘quvchi qizaloq.

 Festival boshlanishini kutib telefon o‘ynab o‘tirgan qizaloqlar.

 Festivalning yopilish marosimini Qoraqalpog‘iston Respublikasi Jo‘qorg‘i Kengesi raisi Murod Kamalov ochib berdi.

 Tanlov hakamlaridan biri bo‘lgan xonanda Akbar Atamuhamedov hamda tanlovning estrada yo‘nalishi bo‘yicha 10–15 yoshlilar orasida 1-o‘rinni qo‘lga kiritgan Zarina Maqsudova (Qoraqalpog‘iston).

 Tadbir davomida so‘zga chiqqan Yoshlar ishlari agentligi direktori Alisher Sa’dullayev mehmonlar hamda ishtirokchilarni tabriklab, qoraqalpoq yoshlariga agentlikning maxsus sovg‘asini topshirdi.

 Tadbir davomida so‘zga chiqqan Yoshlar ishlari agentligi direktori Alisher Sa’dullayev mehmonlar hamda ishtirokchilarni tabriklab, qoraqalpoq yoshlariga agentlikning maxsus sovg‘asini topshirdi.

 Tanlovning an’anaviy ijro yo‘nalishi bo‘yicha 16–22 yosh toifasida 1-o‘rinni qo‘lga kiritgan Jovliyeva Sevinch (Toshkent shahri) hamda Jo‘qorg‘i Kenges raisi Murod Kamalov.

 O‘zbekiston xalq artisti, O‘zbekiston Qahramoni Munojot Yo‘lchiyeva “Mustahzod” ijrosida.

 Tanlovning opera yo‘nalishida 10–15 yosh toifasida 2-o‘rinni egallagan Qaliboyev Baxitbek (Qoraqalpog‘iston).


 Qoraqalpog‘iston Respublikasi Vazirlar Kengashi raisi Qahramon Sariyev tanlovning baxshichilik yo‘nalishi bo‘yicha 10–15 yoshlilar orasida 1-o‘rinni qo‘lga kiritgan Qo‘ziboyev Ashurbek (Qoraqalpog‘iston)ni yutuq bilan tabriklamoqda.

 Baxshichilik yo‘nalishi bo‘yicha 16–22 yoshlilar orasida 1-o‘rinni egallagan Guloyim O‘tasheva (Qoraqalpog‘iston) termalardan birini ijro qilib bermoqda.

 Tanlovning baxshichilik yo‘nalishi bo‘yicha 23–30 yosh toifasida g‘olib bo‘lgan Murodjon Aliyev (Toshkent viloyati) o‘z yutug‘idan hayajonda.

 Opera yo‘nalishi bo‘yicha 16–22 yoshlilar orasida 1-o‘rinni qo‘lga kiritgan Tursunboyeva Zuhra (Toshkent viloyati) tomoshabinlarga ta’zim qilmoqda.

 Opera yo‘nalishida 23–30 yosh toifasida g‘olib bo‘lgan Muhammadiyev Kamol (Surxondaryo) “Maysaraning ishi”dan parcha ijro etib bermoqda.



 Kuy-qo‘shiqlarga raqs tushayotgan tomoshabinlar.

 Bo‘zatov stadionida o‘rnatilgan sahna hamda tomoshabinlarning umumiy ko‘rinishi.

 Gala-konsert mehmoni bloger Timur Alixonov hamda boshlovchi Amirxon Umarov ijtimoiy tarmoqlardagi tomoshabinlar uchun maxsus video tasvirga olishmoqda.

 Reper Shohrux o‘zining “O‘zbegim”, “Yoroney”, “Xato” singari bir qator qo‘shiqlari bilan chiqish qildi.

 Qo‘shiqlarga jo‘r bo‘lib, raqsga tushayotgan tomoshabinlar.

 Bo‘zatov osmonida porlab turgan to‘lin oy.

 Tomoshabinlar bilan salomlashib chiqayotgan Alisher Sa’dullayev.

 Festival “Bo‘zatov fest” madhiyasi hamda mushakbozlik shousi bilan yakunlandi.

 Festival “Bo‘zatov fest” madhiyasi hamda mushakbozlik shousi bilan yakunlandi.
 Birinchilikni qo‘lga kiritganlarga 50 million pul mukofoti va’da qilib, yosh iste’dodlarni kashf etayotgan “Bo‘zatov fest”dan fotoreportaj